|  |  |
| --- | --- |
| **rh_grb**REPUBLIKA HRVATSKAKRAPINSKO - ZAGORSKA ŽUPANIJAOPĆINA MIHOVLJANOPĆINSKO VIJEĆEMihovljan 48, 49252 Mihovljane-adresa: opcina-mihovljan@kr.t-com.hrtel: 049 435 378, Fax: 049 435 498 |  |

KLASA: 363-01/19-01/03

URBROJ: 2211/07-19-1

Mihovljan, 25. 11. 2019.

Na temelju članka 72. Zakona o komunalnom gospodarstvu („Narodne novine“ broj 68/18 i 110/18) i članka 39. Statuta Općine Mihovljan („Službeni glasnik Krapinsko-zagorske županije“ br. 5/13 i 11/18), Općinsko vijeće Općine Mihovljan na svojoj 20. sjednici održanoj dana 25. studenog 2019. godine, donijelo je

**PROGRAM ODRŽAVANJA KOMUNALNE INFRASTRUKTURE**

**NA PODRUČJU OPĆINE MIHOVLJAN U 2020. GODINI**

**Članak 1.**

Ovim Programom održavanja komunalne infrastrukture na području Općine Mihovljan u 2020. godini u skladu s predvidivim sredstvima i izvorima financiranja, određuju radovi na održavanju objekata i uređaja komunalne infrastrukture koji se razumijevaju obavljanjem komunalnih djelatnosti:

1. održavanja nerazvrstanih cesta i javno prometnih površina
2. održavanja i čišćenje javnih zelenih površina
3. održavanja groblja
4. održavanje javne rasvjete

**Članak 2.**

 Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

 Program održavanja komunalne infrastrukture u 2020. godini izrađen je u skladu s predvidivim sredstvima i izvornima financiranja utvrđenih Proračunom Općine Mihovljan za 2020. godinu.

**Članak 3.**

Sredstva za ostvarivanje Programa održavanja komunalne infrastrukture u 2020. godini planirana su u iznosu od 740.000,00 kuna, a predviđaju se iz sljedećih izvora:

|  |  |  |
| --- | --- | --- |
| **R.b.** | **OPIS** | **PLAN (kn)** |
| **1.** | Komunalna naknada | 240.000,00 |
| **2.** | Šumski doprinos | 1.000,00 |
| **3.** | Prihod od grobne naknade | 200.000,00 |
| **4.** | Tekuće pomoći iz Županijskog proračuna-tekuće i inv. održ. k. i. | 150.000,00 |
| **5.** | Vodni doprinos | 15.000,00 |
| **6.** | Suf. građana – uređenje nerazvrstanih cesta | 5.000,00 |
| **7.** | Suf. građana – uređenje odvodnih jaraka | 10.000,00 |
| **8.** | Ostali prihodi Proračuna | 119.000,00 |
|  | **UKUPNO** | **740.000,00** |

**Članak 4.**

 Sredstva iz članka 3. ovog Programa utrošit će se za sljedeće namjene:

**1. ODRŽAVANJE NERAZVRSTANIH CESTA I JAVNO PROMETNIH POVRŠINA**

 Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, nabava kamenog materijala, usluge navoz i razgrtanja kamenog materijala, strojno prorezivanje nerazvrstanih cesta radi proširenja kolnika, kopanje odvodnih kanala sa odvozom zemlje, nabava i ugradnja betonskih cijevi u odvodne kanale radi odvodnje atmosferskih voda, sanacija klizišta te ostali radovi i usluge koji će se tijekom godine izvršavati, a vezani su uz nerazvrstane ceste.

 Pod nerazvrstanim cestama podrazumijevaju se površine koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u skladu s Odlukom o razvrstavanju javnih cesta u državne ceste, županijske ceste i lokalne ceste prema posebnom propisu.

 Dionice nerazvrstanih cesta, potrebne količine kamenog materijala, betonske cijevi i usluge građevinskom mehanizacijom utvrdit će načelnik na prijedlog Mjesnih odbora, a zavisno o visini sredstava po Mjesnim odborima.

|  |  |  |
| --- | --- | --- |
| **R.b.** | **OPIS** | **PLAN (kn)** |
| **1.** | Prijevoz materijala po cestama | 100.000,00 |
| **2.** | Rad strojem | 60.000,00 |
| **3.** | Košnja bankina uz nerazvr. ceste i zemlj. u opć. vl.  | 70.000,00 |
| **4.** | Saniranje udarnih jama na neraz. cestama i uređenje bankina | 55.000,00 |
| **5.** | Županijska cesta – zemljani radovi | 5.000,00 |
| **6.** | Izdaci za zimsku službu | 80.000,00 |
| **7.** | Kameni materijal za ceste | 75.000,00 |
| **8.** | Cijevi za ceste i odvodnju | 25.000,00 |
| **9.** | Prometni znakovi | 15.000,00 |

Financiranje navedenih potreba po ovom Programu predviđa se iz slijedećih izvora: prihod od komunalne naknade, šumskog doprinosa, vodnog doprinosa, tekuće pomoći iz županijskog proračuna, sufinanciranje građana – uređenje nerazvrstanih cesta, ostali prihodi proračuna.

**2. ODRŽAVANJE I ČIŠĆENJE JAVNIH ZELENIH POVRŠINA**

Programom održavanja javnih zelenih površina na području Općine Mihovljan za 2020. godinu obuhvaćeni su svi uređeni dijelovi naselja Općine, tj. uređenje javnih površina u centru Mihovljana, dječja igrališta, aleji, nogostupa i drugim javnim površinama.

 Pod održavanjem javnih zelenih površina podrazumijeva se čišćenje travnjaka od smeća (svakodnevno) u centru Mihovljana, košnja trave te sakupljanje otkosa (radovi se izvode najmanje 10 puta godišnje),proljetno čišćenje, održavanje i njega drveća, ukrasnog grmlja i drugog bilja, obrezivanje i sakupljanje biološkog otpada s javnih zelenih površina, ručno čišćenje prometnica nakon zimskog održavanja prometnica, ručno čišćenje javnoprometnih površina, sabiranje i utovar smeća, pražnjenje koševa, obnova popločenih i nasipanih površina u parkovima, opreme na dječjim igralištima, fotosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

|  |  |  |
| --- | --- | --- |
| **R.b.** | **OPIS** | **PLAN (kn)** |
| **1.** | Uređenje odvodnih jaraka | 20.000,00 |
| **2.** | Sanacija divljih odlagališta | 15.000,00 |
| **3.** | Održavanje groblja i javnih površina | 110.000,00 |
| **4.** | Tekuće uređenje centra Mihovljan | 10.000,00 |

Financiranje navedenih radova predviđeno je iz slijedećih izvora: komunalna naknada, sufinanciranje građana – uređenje odvodnih jaraka, ostali prihodi proračuna

**3. ODRŽAVANJE GROBLJA**

 Pod održavanjem groblja podrazumijeva se održavanje i uređenje zajedničkih dijelova na groblju, uređenje i održavanje staza na groblju, košnja trave i uređenje zelenila na groblju, održavane prostora i zgrada za obavljanje ispraćaja i ukopa pokojnika te uređivanje putova, usluga i materijala za održavanje objekta mrtvačnice, zelenih i drugih površina unutar groblja.

|  |  |  |
| --- | --- | --- |
| **R.b.** | **OPIS** | **PLAN (kn)** |
| **1.** | Prijevoz materijala – Mjesno groblje | 3.000,00 |
| **2.** | Groblje:izrada betonskih okvira | 50.000,00 |
| **3.** | Kameni materijal – Mjesno groblje Mihovljan | 3.000,00 |

Izvor financiranje: grobna naknada, ostali prihodi proračuna

**4. ODRŽAVANJE JAVNE RASVJETE**

 Pod održavanjem javne rasvjete podrazumijeva se upravljanje i održavanje instalacija javne rasvjete; uključujući podmirivanje troškova električne energije, materijala za održavanje i uslugu održavanja mreže javne rasvjete, projekte i suglasnosti vezane uz javnu rasvjetu, za rasvjetljavanje površina javne namjene.

|  |  |  |
| --- | --- | --- |
| **R.b.** | **OPIS** | **PLAN (kn)** |
| **1.** | Izdaci za održavanje javne rasvjete | 24.000,00 |
| **2.** | Dijelovi za javnu rasvjetu | 20.000,00 |

Izvor financiranja: komunalna naknada

**Članak 5.**

Ovaj Program održavanja komunalne infrastrukture na području Općine Mihovljan u 2020. godini sastavni je dio Proračuna Općine Mihovljan za 2020. godinu, a objaviti će se u „Službenom glasniku Krapinsko-zagorske županije“

 Predsjednik Općinskog vijeća

 Željko Čleković

DOSTAVITI:

1. Ministarstvo financija, Katančićeva 5, 10000 Zagreb, lokalni.proracuni@mfin.hr (obavijest o objavi – link Službenog glasnika i web stranice Općine Mihovljan)
2. Državni ured za reviziju, Područni ured Krapina, Gajeva 2/II, 49000 Krapina, dur.krapina@revizija.hr (obavijest o objavi – link Službenog glasnika i web stranice Općine Mihovljan)
3. Ured državne uprave u Krapinsko-zagorskoj županiji, Služba za opću upravu, n/r Maja Jerneić Piljek, Magistratska 1, 49000 Krapina (nadzor),
4. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina (za objavu),
5. Krapinsko-zagorska županija, Upravni odjel za financije i proračun, Magistratska 1, 49000 Krapina, (obavijest o objavi – link Službenog glasnika i web stranice Općine Mihovljan)
6. Oglasna ploča i WEB stranica Općine Mihovljan,
7. Općinskom načelniku Općine Mihovljan,
8. Jedinstveni upravni odjel, ovdje,
9. Prilog zapisniku,
10. Pismohrana